ඇෆ්ගනිස්තානයේ මේ දිනවල බෝම්බ පුපුරා ජීවිත බිලිගනිමින් පවතිද්දී එම මිය ගිය ජනතාවට උපහාරයක් ලෙස මේ තරගය ජයගන්නේ යැයි ස්ථීර අධිෂ්ඨානයකින් පිටියට පිවිසි ඇෆ්ගනිස්තාන ක්‍රීඩකයෝ මුල්වරට කලාපීය පාපන්දු පිටියේ අවසන් මහා තරගයකට පිවිසීමේ ෙඓතිහාසික සටහන ඊයේ තැබූහ.නොබෝ දා කාබූල් නගරයේ ජීවිත 50ක් බිලිගනිමින් සිදුවූ බෝම්බ ප්‍රහාරයෙන් ඊයේ තරගයට ක්‍රීඩා කළ ඇෆ්ගනිස්තාන මැදපෙළ ක්‍රීඩක මුෂ්ටාෆා මෑඩර් ගේ පවුලේ සාමාජිකයන් සිවු දෙනකු ජීවිතක්ෂයට පත්ව තිබියදී ඔහු ඇතුලු කණ්ඩායම රට දිනවීමට පිටියට පිවිසීමෙන් ප්‍රබල ආදර්ශයක්ද ලබා දුනි.ඇෆ්ගනිස්තානය ඊයේ ලැබූ ජය “කදුළු ගංගාවක පිහිනීමක් වැනි” යැයි විචාරකයෝ හැඳින්වූහ.දකුණු ආසියාවේ මහා පාපන්දු සැණකෙළියේ සුපිරි කණ්ඩායම තෝරා ගැනෙන අවසන් මහා තරගයට පසුගිය සූර ඉන්දියාව හා ඇෆ්ගනිස්තානය සුදුසුකම් ලබා ගත්හ.